CELEX: C2006/224/49
Language: el
Date: 2006-09-16 00:00:00
Title: Υπόθεση C-316/06: Προσφυγή της 20ής Ιουλίου 2006 — Επιτροπή των Ευρωπαϊκών Κοινοτήτων κατά Ιρλανδίας

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/26
            
         Προσφυγή της 20ής Ιουλίου 2006 — Επιτροπή των Ευρωπαϊκών Κοινοτήτων κατά Ιρλανδίας
   (Υπόθεση C-316/06)
   (2006/C 224/49)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: S. Pardo Quintillán και D. Lawunmi)
   
      Καθής: Ιρλανδία
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιρλανδία, παραλείποντας να διασφαλίσει, όσον αφορά τις απορρίψεις λυμάτων από τους οικισμούς με τις ονομασίες IE22, Bray, IE31, Howth, IE34, Letterkenny, IE40, Shanaganagh, IE41, Sligo και IE45, Tramore County Waterford, αφενός ότι τα λύματα που διοχετεύονται σε αποχετευτικά δίκτυα υποβάλλονταν, πριν από την απόρριψή τους, σε δευτεροβάθμια ή σε ισοδύναμη επεξεργασία το αργότερο μέχρι τις 31 Δεκεμβρίου 2000 και αφετέρου ότι οι εν λόγω απορρίψεις λυμάτων πληρούσαν, πριν από τη λήξη της ανωτέρω προθεσμίας, τις συναφείς απαιτήσεις του παραρτήματος Ι.Β της οδηγίας 91/271/ΕΟΚ (1) του Συμβουλίου, της 21ης Μαΐου 1991, για την επεξεργασία των αστικών λυμάτων, παρέβη τις υποχρεώσεις που υπέχει από το άρθρο 4, παράγραφοι 1 και 3, της εν λόγω οδηγίας.
            
         
               —
            
            
               να καταδικάσει την Ιρλανδία στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή υποστηρίζει ότι οι ιρλανδικές αρχές παρέβησαν την υποχρέωσή τους να διασφαλίσουν ότι τα λύματα των εν λόγω οικισμών υποβάλλονται σε δευτεροβάθμια (ή ισοδύναμη) επεξεργασία, όπως ορίζει το άρθρο 4 της οδηγίας.
   Μολονότι η Ιρλανδία παρέσχε εξηγήσεις σχετικά με τις καθυστερήσεις που σημειώθηκαν στους οικισμούς αυτούς, όπως και κάποιες πληροφορίες ως προς την πρόοδο της διαδικασίας για τη συμμόρφωση προς τις επιταγές της οδηγίας, δεν είναι δυνατόν κατά την Επιτροπή να θεωρηθεί ότι οι ανωτέρω εξηγήσεις και πληροφορίες καθιστούν συγγνωστή τη μη τήρηση της προθεσμίας του άρθρου 4, παράγραφος 1, πρώτη περίπτωση, της οδηγίας. Εξάλλου, η Επιτροπή ισχυρίζεται ότι οι πληροφορίες που δόθηκαν από τις ιρλανδικές αρχές δεν είναι επαρκείς για να της επιτρέψουν να συμπεράνει ότι επίκειται εγκατάσταση σταθμών δευτεροβάθμιας επεξεργασίας λυμάτων στους συγκεκριμένους οικισμούς. Στις περισσότερες περιπτώσεις φαίνεται ότι πρέπει ακόμη να ολοκληρωθούν αρκετά στάδια μέχρι να λάβει χώρα η εγκατάσταση των σταθμών επεξεργασίας.
   
      (1)  ΕΕ L 135, σ. 40 - 52